mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk en mk mk mk mk hbs_lat mk mk mk mk mk mk mk mk hbs_cyr mk mk mk mk mk mk mk mk mk mk mk mk mk ru hbs_cyr ru mk mk mk mk mk ru ru hbs_cyr mk mk en mk uk en mk mk mk mk mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Крах на социјалните медиуми во Кина: 6 апсења, 16 затворени сајтови · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Крах на социјалните медиуми во Кина: 6 апсења, 16 затворени сајтови
Објавено на 13 јули 2012 15:03 GMT
Прочитај го овој напис на বাংলা, Eλλnvιkά, Svenska, Español, Български, عربي, Français, Català, srpski, polski, Dansk, English
Вестите се проширија на кинеските веб страници откако земјата се разбуди со следната новост во саботата 31 март 2012: според кинеската Информативна канцеларија (SIIO) и пекиншката полиција, шест лица беа уапсени и 16 интернет сајтови затворени заради „создавање или ширење на гласини на интернет“ како што пренесува новинската агенција Ксинхуа.
Истиот напис известува дека популарните микро-блогерски сајтови базирани врз моделот на Твитер како на пример Сина Веибо и Тенсент Веибо, од каде наводните гласини се проширила, беа „обвинети и казнети како што треба“. Во што се состои казната невозможно е да се знае, но кинеските интернет корисници брзо ги претрпеа последиците од тоа: на двата сајта за микро-блогирање корисниците не можеа да објавуваат коментари, од саботата 31 март до вторникот 2 април.
Многу странски медиуми ја пренесоа информацијата, меѓу кои Би-Би-Си, Волстрит Журнал, Ал Џезеира, Форбс.
„Никој не ги слуша вашите извици тука. Нè замолчуваат“. Според сајтот Министри оф Тофу
Новиот блог Rectified.name објавува:
На почетокот на минатата недела, имаше мноштво шокантни гласини, кои известуваа за наводни политички немири и поделби меѓу највисоките лидери од партијата. Вчера вечер, изби веста дека властите ги санкционираа двата сајта за микро-блогирање, Сина Веибо и Тенсент Веибо, со образложение дека тие не сториле доволно за да ги запрат гласините.
Ксинхуа цитира еден портпарол на SIIO кој тврди дека овие гласини (вообичаен еуфемизам кој ја означува критиката на владата) ги засегаат „воените возила кои влегуваат во Пекинг и нешто лошо се случува во Пекинг“. Се алудира на разговори во врска со наводен државен удар и борбата за власт во Кинеската Комунистичка Партија (ККП) која се одвиваа на интернет откако високиот функционер Бо Ксилаи беше соборен од функцијата.
Коментарите во врска со Бо Ксилаи и наводниот државен удар беа цензурирани на почетокот на месецот на кинеските социјални медиуми.
Јинг Гао, од сајтот Министри оф Тофу, напиша:
Утрото на 31 март, корисниците на Сина Веибо кои се обидуваа да објават коментар на сајтот, примаа повратна порака за грешка од системот:
„До корисниците на Веибо, неодамна, објавените коментари од страна на микро-блогерите  започнаа да содржат високо нелегални и штетни информации, меѓу кои и гласини. Со цел тие да се отстранат што е можно побрзо, коментарите на сајтот Сина Веибо ќе бидат привремено оневозможени, од 8:00 часот на 31 март до 8:00 часот на 3 април. По бришењето на овие коментари, делот за коментирање ќе биде повторно отворен. Ова бришење на информации кое е неопходно придонесува да се обезбеди подобра атмосфера за комуникација за секој. Бараме разбирање и грижа од ваша страна. Ви се заблагодаруваме за вашата поддршка.“
Корисник на Сина Веибо: „Маскотата на Сина би требало да изгледа вака овие денови“. Фотографија на Министри оф Тофу
Една друга изјава од портпаролот на SIIO преземена од Ксинхуа изјавува дека неодреден број на луѓе, исто така обвинети за ширење на гласините, биле „јавно укорени и воспитани“, но ја изразиле нивната „намера да се покајат“. Според Ксинуа, пекиншката полиција потврди дека гласините „го нарушуваат јавниот ред и мир, ја загрозуваат социјалната стабилност, и заслужуваат да бидат казнети“.
К.Кастер, од Techinasia, потврдува:
Се смета дека гласините имаат „лошо влијание“ врз општеството, а оние кои ги шират се нарекуваат „прекршувачи на законот“, кои дејствуваат „злонамерно“ и „без причина“. Ксинхуа е официјална кинеска државна новинска агенција, и овие зборови, секако, биле внимателно избрани.
Изветајот завршува со реченицата: „Двете компании [Сина и Тенсент] тврдат дека темелно ќе ги применат соодветните прописи, ќе преземат мерки за реформирање и ќе го зголемат нивниот надзор [на содржините]“. Сево ова има значајни последици, особено за корисниците на Веибо.
Кина без сомнение го има најсофистицираниот систем за цензурирање на интернет во светот, познат како Големиот заштитен ѕид на Кина. Сепак, социјалните медиуми, особено микро-блоговите, од многумина се сметаат како оружје на 21-от век за борба против владината контрола на информации.
Комунистичката партија  е свесна за моќта на социјалните медиуми. Кинеските власти ги зголемија напорите за контрола на информациите кои кружат на интернет, минатата година, откако Арапската пролет ја истакна улогата на Фејсбк и Твитер во соборувањето на власта. Минатиот декември, кинеските власти воспоставија нови мерки кои ги обврзуваат микро-блогерите да направат сметки користејќи ги нивните вистински имиња. Сепак, постои раширено мислење според кое кинеските интернет компании се популарни и доволно моќни да ја предизвикаат Владата. Но, останува прашањето: кој е способен да се подигрува со ККП во Кина?
К. Кастер, од Techinasia, вака ја завршува статијата:
Ако сметаат дека Веибо претставува реална закана за социјалната стабилност, нема да се двоумат да му стават крај.
Но, тоа нема никогаш да се случи, зашто Сина и Тенсент не се глупави. Тие досега секако ги имаат заобиколено правилата во однос на употребата на реален идентитет, но исто така разбираат дека потчинувањето на регулаторите е единствениот начин за нив да ја зачуваат нивната активност во Кина. (Не ми верувате ? Тогаш прашајте го Гугл). Затоа, ако сте на Веибо, очекувајте значајни промени во месеците кои следуваат (и избегнете да ги споделувате овие гласини за државен удар, ако не сакате да си имате работа со вашите локални агенти за државна безбедност). Правењето сметки со користење на вистинското име се уште нема вистински ефект врз разговорите кои се водат на кинеските микро-блогови, но имам чувство ддека ова наскоро ќе се смени.
Контролата над интернет содржините е голем проблем во Кина. Моќта на социјалните медиуми да го изразат социјалното и политичкото незадоволство е директна закана за орвелската „хармонија“ и „стабилност“ на ККП. Соочена со забавена економија и среде транзиција во своето раководство, ККП се чини замислува дека репресијата која ја врши на интернет е најдобриот начин да се задржи на власт.
Translated (fr) byOlivia Cochet
Најнови написи од Кина
Научно истражување укажува дека Кина можела да спречи 95% од случаите на коронавирус
Граѓански медиуми  17 март 2020
Промотивно видео на „Леика“ во кое се спомнува масакрот на плоштадот Тиананмен бргу се прошири на кинеските друштвени медиуми. Потоа, исчезна.
Граѓански медиуми  2 јули 2019
Кампањата на Кина против Божиќ го отежнува славењето на празникот
Владеење  7 јануари 2019
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани